CELEX: 62013TN0165
Language: mt
Date: 2013-03-20 00:00:00
Title: Kawża T-165/13: Rikors ippreżentat fl- 20 ta’ Marzu 2013 — Talanton vs Il-Kummissjoni

1.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 156/44
            
         Rikors ippreżentat fl-20 ta’ Marzu 2013 — Talanton vs Il-Kummissjoni
   (Kawża T-165/13)
   2013/C 156/83
   Lingwa tal-kawża: il-Grieg
   
      Partijiet
   
   
      Rikorrenti: Talanton Anonimi Emporiki — Simvouleftiki-Ekpaideftiki Etairia Dianomon, Parochis Ipiresion Marketigk kai Dioikisis Epicheiriseon (Ateni, il-Greċja) (rappreżentanti: M. Angelopoulos u K. Damis, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tiddikjara li r-rifjut tal-Kummissjoni Ewropea tal-ispejjeż tar-rikorrenti li jammontaw għal ħames mija u tmienja u sebgħin elf, disa’ mija u sebgħa u tletin ewro (EUR 578 937), fir-rigward tal-kuntratt għall-proġett ’A sophisticated multi-parametric system for the continuous — effective assessment and monitoring of motor status in Parkinson’s disease and other neurodegenerative diseases (PERFORM)’ abbażi tar-riżultat tar-Rapport ta’ verifika 11-BA135-006 jikkostitwixxi ksur tal-obbligi kuntrattwali tagħha u li r-rikorrenti għandha tirrimborsa lill-Kummissjoni Ewropea s-somma ta’ wieħed u għoxrin elf mija u wieħed u sebgħin ewro (EUR 21 171) u mhux is-somma ta’ erba’ mija u sebgħa u tmenin elf mija u wieħed ewro (EUR 487 101) flimkien mal-kumpens għad-danni li għandhu jiġi stabbilit mill-Kummissjoni Ewropea;
            
         
               —
            
            
               tiddikjara li r-rifjut tal-Kummissjoni Ewropea tal-ispejjeż tar-rikorrenti li jammontaw għal mija u tlieta u ħamsin elf mija u sbatax-il ewro (EUR 153 117), fir-rigward tal-kuntratt għall-proġett ’Point-of-Care MONitoring and Diagnostics for Autoimmune Diseases (POCEMON)’ abbażi tar-Rapport ta’ verifika 11-BA135-006 jikkostitwixxi ksur tal-obbligi kuntrattwali tagħha u li r-rikorrenti għandha tirrimborsa lill-Kummissjoni Ewropea s-somma ta’ mija u tlieta u erbgħin elf sitt mija u wieħed u sebgħin ewro (EUR 143 671) u mhux is-somma ta’ mitejn u tlieta u sebgħin elf ħames mija u disa’ u ħamsin ewro u tlieta u sittin ċenteżmu (EUR 273 559,63) flimkien mal-kumpens għad-danni li għandhu jiġi stabblit mill-Kummissjoni Ewropea.
            
         
      Motivi u argumenti prinċipali
   
   Permezz ta’ dan ir-rikors, ir-rikorrenti tressaq żwewġ azzjonijiet flimkien.
   L-ewwel nett, azzjoni bbażat fuq ir-responsabbiltà tal-Kummissjoni għall-Kuntratt FP7-215952 dwar l-eżekuzzjoni tal-proġett A sophisticated multi-parametric system for the continuous — effective assessment and monitoring of motor status in Parkinson’s disease and other neurodegenerative diseases (PERFORM)’ u għar-Rapport ta’ verifika 11-BA135-006, skont l-Artikolu 272 TFUE. B’mod partikolari, ir-rikorrenti ssostni li l-Kummissjoni Ewropea hija responsabbli għall-ksur tal-obbligi kuntrattwali tagħha kif ukoll għall-ksur tal-prinċipji ta’ protezzjoni tal-aspettattivi leġittimi, u ta’ proporzjonalità.
   It-tienie nett, azzjoni ibbażat fuq ir-responsabbiltà tal-Kummissjoni għall-Kuntratt FP7-216088 dwar l-eżekuzzjoni tal-proġett’Point-of-Care MONitoring and Diagnostics for Autoimmune Diseases (POCEMON)’ u għar-Rapport ta’ verifika 11-BA135-006, skont l-Artikolu 272 TFUE. B’mod partikolari, ir-rikorrenti ssostni li l-Kummissjoni Ewropea hija responsabbli għall-ksur tal-obbligi kuntrattwali tagħha kif ukoll għall-ksur tal-prinċipji ta’ protezzjoni tal-aspettattivi leġittimi, u ta’ proporzjonalità.